Necessitats de pluja al sud d'Europa.
MARS Bulletin, vol. 27, núm. 3.
En general els cultius d'hivern es troben en bones condicions.
Dèficit de pluja a les àrees central, occidental i la part sud-oest de la regió mediterrània.
Ocupació en l'agricultura i en el comerç agroalimentari: avaluació del paper de les cadenes globals de valor (GVC)
Aquest document de treball de l'OCDE explora l'impacte que té la participació de les empreses agroalimentàries i les cadenes de valor globals en els rendiments laborals i en l'ocupació dels sectors agrícola i alimentari i en altres sectors de l'economia.
El document conclou que, a nivell mundial, el comerç i les cadenes de valor agroalimentàries van generar entre el 20% i el 26% de la rendibilitat agrícola total entre el 2004 i el 2014, i es van generar rendiments laborals tant de la participació directa en el comerç com de la participació indirecta a través d'altres sectors
Canvis socials i les tendències en el consum alimentari
L'objectiu d'aquest treball és analitzar els sis principals motors socials que aporten informació sobre alguns dels canvis en el sistema d'alimentació.
Es tracta d'un treball de prospectiva del Ministeri d'Agricultura de França que persegueix anticipar-se als reptes futurs a què s'enfronta el sector agroalimentari
El futur dels segments dels productes de fleca: Alemanya, França, Itàlia, Polònia, Espanya, Unted Unit
Presentació de l'estudi de mercat de la consultora Gira Food Service, que fa una anàlisi en profunditat d'algunes de les categories de creixement ràpid de productes de fleca.
Amb més de 20 mil milions d'unitats consumides el 2017, als 6 països europeus investigats, els brioixos suaus, els panets plans, els dònuts i els pastissos nord-americans representen el 6% del consum total de la fleca, i fins al 15% del valor de mercat.
Aquest nou informe proporciona dades i informació completes sobre aquests 4 segments
Informe anual de l'ONU en què destaca el treball de l'organització en temes com la lluita contra la contaminació de l'aire i el mar, o els esforços perquè les nacions redueixin les emissions de gasos d'efecte hivernacle i compleixin els seus compromisos climàtics.
Tanmateix l'informe mostra que el ritme de l'acció en moltes àrees de preocupació ambiental s'està accelerant
Principals pautes d'ús del sòl a la UE durant el període 2015-2030
El document present ofereix una visió de l'estat actual dels usos del sòl i també informa sobre las tendències futures a l'horitzó de l'any 2030.
D'entre altres afirmacions el document conclou que les zones agrícoles i forestals i vegetals naturals són els grups terrestres més grans de la UE, i cadascun representa més del 40% d'aquest territori.
Es preveu que es redueixin de manera marginal entre el 2015 i el 2030, mentre que les zones urbanitzades s'expandiran més del 3% i arribaran al 7% del territori de la UE el 2030
L'evolució del tractament de l'agricultura en acords comercials preferencials
Aquest document de treball de l'OCDE explora els canvis en el tractament de l'agricultura en els acords comercials preferencials bilaterals i regionals que abasten els darrers 60 anys.
L'estudi documenta la inclusió de 20 àrees de provisió en 54 acords.
A més, es proporciona l'anàlisi de les referències tarifàries per a 96 acords, complementats amb una exploració dels marges de preferència per a 291 contractes.
D'entre altres conclusions es destaca que l'agricultura sembla que és tractada cada vegada més de manera similar al comerç d'altres mercaderies
En el marc de la 31a sessió del Comitè de principis generals del Codex Alimentarius a Bordeus (11-15 març), el Ministeri d'Agricultura francès ha publicat un breu document informatiu que explica de manera entenedora què és el Codex alimentarius i quins són els objectius que persegueix.
En l'ordre del dia de l'agenda d'aquestes sessions constaran, entre d'altres qüestions, l'esborrany del pla estratègic del còdex (2020-2025)
L'enfocament d'Europa per aplicar els objectius de desenvolupament sostenible: bones pràctiques i el camí a seguir
12 març 2019. >European Parliament
L'Agenda 2030 sobre desenvolupament sostenible ofereix un marc únic per a les vies de transformació cap a la sostenibilitat a tot el món.
L'Agenda del 2030 també requereix un canvi de paradigma en la governança, i a tots els nivells.
Aquest estudi examina els marcs de governança establerts per a la implementació de les ODS en tots els estats membres de la UE, i les fitxes dels països resultants constitueixen la primera visió global comparativa.
L'estudi també proporciona una visió general dels desenvolupaments en l'àmbit de la UE i se centra especialment en el paper dels parlaments en l'aplicació de l'agenda 2030
Marc de la FAO per a l'Agenda urbana d'aliments
Es tracta d'un document marc que aporta idees sobre com les ciutats de tot el món poden implementar mesures per generar ocupació, enfortir les cadenes de valor alimentàries locals i reduir i gestionar els preocupants nivells de deixalles alimentàries que es generen en molts nuclis urbans.
El marc proporciona també orientació sobre la forma en què la FAO juntament amb els seus socis, pot ajudar els governs a millorar els entorns normatius mitjançant lleis, reglaments, governança i apoderament institucional coordinats, i executar accions adaptades en funció del context, com cadenes de subministrament més curtes, compres públiques d'aliments inclusives o empreses agroalimentàries innovadores, entre d'altres accions
Una agenda d'Àfrica-Europa per a la transformació rural: informe del Grup de Treball Rural Africà
El grup de treball Àfrica Rural creat per la Comissió Europea té per missió donar suport a la col·laboració entre la UE i Àfrica en matèria d'agricultura, agroempresa o agroindústria, comerç, polítiques de desenvolupament o migració.
El document present és un informe executiu que proposa estratègies i polítiques, aprofitant la cooperació entre Àfrica i Europa, i contribueix a l'Estratègia Conjunta Àfrica-UE, l'Agenda 2030 i els Objectius de desenvolupament sostenible
El sistema de control de productes ecològics ha millorat, però persisteixen algunes dificultats
Quant als productes ecològics produïts a la UE (la major part del consum de la Unió), tant la Comissió com els estats membres han esmenat moltes de les insuficiències detectades en l'anterior informe del Tribunal, publicat el 2012.
Aquest informe recull les dificultats pendents, i fa recomanacions
L'agricultura ecològica a la UE és un sector en expansió
L'objectiu d'aquest informe és descriure les principals característiques del sector de la producció ecològica i informar sobre les últimes tendències de producció i consum amb dades oficials corresponents a l'any 2017 i mostrant evolucions des de l'any 2012.
El document destaca que la creixent demanda de productes orgànics es correspon amb una producció en ràpid creixement: la superfície de producció ecològica de la UE va augmentar un 70%
Importacions orgàniques a la UE: una primera anàlisi
L'objectiu d'aquest informe és descriure les principals característiques de les importacions de productes ecològics a la UE de països tercers, tant en productes com en origen, amb dades corresponents a l'any 2018.
Segons l'informe, l'any 2018, la UE va importar un total de 3.258 milions de tones de productes agroalimentaris ecològics
Diversificar els destins d'exportació provoca un augment en els sectors de porc i vedella espanyols
La producció espanyola de porcí continua creixent, assolint nous nivells rècord el 2017.
El 2018, Espanya continuarà sent el segon major productor de carn de porc de la UE, amb una producció que arribarà als 4.350 milers de tones.
El 2017, les exportacions espanyoles de carn de porc ja van arribar a un nivell rècord, valorades en 4.600 milions de dòlars, que van situar a Espanya com a tercer major exportador de carn de porc del món
El sector hortofructícola de la UE: característiques principals, reptes i perspectives
Document informatiu elaborat pel Parlament Europeu sobre el sector hortofructícola.
Hi trobareu dades recents i us donarà una visió de les tendències i reptes a què s'enfronta el sector.
Segons el document, el 2018, les fruites i hortalisses representaven aproximadament el 14% del valor total de la producció agrícola de la UE.
Les pomes i els tomàquets són els productes principals de la producció de les explotacions hortofructícoles de la UE
L'estat de les energies renovables a Europa edició 2018
L'informe anual mostra un augment de la quota d'energies renovables a la UE, que ha passat del 17% el 2016 al 17.5% el 2017.
Segons els autors, aquesta taxa de creixement encara és baixa per complir els objectius de l'agenda 2020
Consulta i més informació: [EMAIL] Gabinet Tècnic
Lectures recomanades de 22 de març de 2019
Nou Web d'Estadístiques i Observatori de Preus